Source: http://www.europarl.europa.eu/doceo/document/A-8-2019-0195_FI.html
Timestamp: 2019-09-23 12:37:52+00:00
Document Index: 25495868

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Menettely : 2019/0803(NLE)
Asiakirjan elinkaari : A8-0195/2019
ehdotuksesta nimittää Ivana Maletić tilintarkastustuomioistuimen jäseneksi
LIITE 1: Ivana Maletićin ANSIOLUETTELO
LIITE 2: Ivana Maletićin VASTAUKSET KYSYMYSLOMAKKEESEEN
– ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C8-0116/2019),
– ottaa huomioon talousarvion valvontavaliokunnan mietinnön (A8-0195/2019),
B. ottaa huomioon, että talousarvion valvontavaliokunta kuuli kokouksessaan 8. huhtikuuta 2019 neuvoston nimeämää ehdokasta tilintarkastustuomioistuimen jäseneksi;
1. antaa myönteisen lausunnon neuvoston ehdotuksesta nimittää Ivana Maletić tilintarkastustuomioistuimen jäseneksi;
Tohtorikoulutettava, Rijekan yliopiston taloustieteellinen tiedekunta (Kroatia)
Kirjanpito-, tilintarkastus- ja rahoitusalan maisteri, Zagrebin yliopiston kauppatieteellinen ja taloustieteellinen tiedekunta (Kroatia)
Valtuutettu julkisen sektorin kirjanpitäjä ja tilintarkastaja (kaksivuotinen kurssi), CIPFA – The Chartered Institute of Public Finance and Accountancy (Yhdistynyt kuningaskunta)
Taloustieteen ja kauppatieteiden maisteri, Zagrebin yliopiston kauppatieteellinen ja taloustieteellinen tiedekunta (Kroatia)
Heinäkuusta 2013 lähtien
Euroopan parlamentin jäsen (ECON-, REGI- ja BUDG-valiokunta), Bryssel, Belgia
Maaliskuu 2012 – heinäkuu 2013
Pääjohtaja, TIM4PIN - Center for Public and Non-Profit Sector Development, Zagreb (Kroatia)
Helmikuu 2008 – joulukuu 2011
Valtiosihteeri, kansallinen valtuuttava viranomainen, 22 luvusta vastaava neuvottelija ja apulaispääneuvottelija, Kroatian valtiovarainministeriö
Toukokuu 2005 – helmikuu 2008
Talousarvion toimeenpanosta vastaava apulaisministeri ja kansallisen valtuuttavan viranomaisen apulainen, Kroatian valtiovarainministeriö
Syyskuu 2004 – toukokuu 2005
Kansallisesta rahastosta vastaavan osaston päällikkö, Kroatian valtiovarainministeriö
Joulukuu 1998 – syyskuu 2004
Neuvonantaja, julkishallinnon tilinpidosta ja taloudellisesta raportoinnista vastaava osasto, Kroatian valtiovarainministeriö
Joulukuu 1997 – joulukuu 1998
Harjoittelija, julkishallinnon tilinpidosta ja taloudellisesta raportoinnista vastaava osasto, Kroatian valtiovarainministeriö
Osallistuminen ammatillisiin hankkeisiin:
Toukokuu 2012 – kesäkuu 2013
Arviointi ja sertifiointihanke ”Regional Certification of Business Friendly Municipalities Programme (BFC SEE)”, NALEDI – Kansallinen paikallistalouden kehittämisjärjestö, CLER – Paikallistalouden kehittämisenkeskus, Rijekan yliopiston taloustieteellinen tiedekunta (Kroatia).
Helmikuu–maaliskuu 2013
Hanke ”Support to the EU Integration Process in the Republic of Serbia”, GIZ – Saksan kehitysyhteistyövirasto (Serbia)
Hanke: ”EU Funds Management Analysis”, Maailmanpankki (Kroatia)
Euroopan komission hanke: ”Further support for implementation of DIS”, E.I. Euroconsultants (Serbia)
Euroopan komission hanke: ”Strengthening the management and control system for EU financial assistance in Montenegro”, East West Consulting, Montenegro
Marraskuu 2010 – tammikuu 2011
Tutkimushanke ”Impact of the EU integration process on public finances and the budgetary management process of Bosnia and Herzegovina“, Institute of Public Finance (Kroatia)
Lokakuu 2004 – lokakuu 2005
Hanke “Supervision system in the units of local and regional self-government”, LGI – Open Society Foundations (Unkari/Kroatia)
Vuosina 2002–2004
Lehtori, CEF summer school for public finance, Center for Excellence in Finance (Slovenia)
Huhtikuu 2004 – kesäkuu 2004
Hanke: ”Financing of local units”, Yhdysvaltain kansainvälinen kehitysvirasto USAID (Kroatia)
Tammikuu 2002 – kesäkuu 2002
Hanke: ”Financing of science in Croatia”, Institute of Public Finance -tutkimuskeskus, (Kroatia)
Tammikuu 2001 – kesäkuu 2001
Hanke: ”Budget management in local units throughout Croatia”, Institute of Public Finance ‑tutkimuskeskus (Kroatia)
Rehtorin palkinto parhaasta opiskelijatutkielmasta
1) Maletić, I., Jakir Bajo, I., Stepić, D., ”A Guide to Good Governance in the Public and Non-Profit Sector”, Center for Public and Non-Profit Sector Development TIM4PIN, Zagreb, 2018
2) Maletić, I., Kosor, K., Ivanković Knežević, K., et. al., ”My EU Project: A Manual for the Preparation and Implementation of EU Projects”, Center for Public and Non-Profit Sector Development TIM4PIN, Zagreb, 2018
3) Maletić, I., Kosor, K., Copić, M., et al., ”EU Projects – from Idea to Realization”, Center for Public and Non-Profit Sector Development TIM4PIN, Zagreb, 2016
4) Maletić, I., Bešlić, B., Copić, M., Kosor, K,., Kulakowski, N., Zrinušić, N., ”EU Project Management”, Center for Public and Non-Profit Sector Development TIM4PIN, Zagreb, 2014
5) Maletić, I., et. al., ”Fiscal Responsibility - Completing Questionnaires, Compiling Plans and Reports”, Center for Public and Non-Profit Sector Development TIM4PIN, Zagreb, 2013
6) Maletić, I., Stepić, D., Jakir Bajo, I., Knežević, M., Kozina, D., ”Fiscal Responsibility and Financial Management”, Center for Public and Non-Profit Sector Development TIM4PIN, Zagreb, 2012
7) Maletić, I., Jakir-Bajo, I., Zorić, A., ”Fiscal Responsibility”, Kroatian tilintarkastajien ja talousalan virkamiesten yhdistys, Zagreb, 2011
8) Maletić, I., Vašiček, D., Jakir-Bajo, I., et al., ”The Accounting of Budget and Budget Users”, Kroatian tilintarkastajien ja talousalan virkamiesten yhdistys, Zagreb, 2008
9) Maletić, I., Jakir-Bajo, I., ”Budgetary Planning and Accounting”, Centre for accounting and finance, Zagreb, 2003
10) Maletić, I., Lončar-Galek, D., Mencer, J., et. al., ”Application of the Budget Accounting Plan 2003/2004”, Kroatian tilintarkastajien ja talousalan virkamiesten yhdistys, Zagreb, 2003
11) Maletić, I., Vašiček, V., Vašiček, D., ”Introduction to Budgetary Accounting 2002”, Kroatian tilintarkastajien ja talousalan virkamiesten yhdistys, Zagreb, 2002
12) Maletić, I., Jakir-Bajo, I., ”Budgetary Accounting”, Informator, Zagreb, 2001
13) Maletić, I., Vašiček, D., Jakir-Bajo, I., et al., ”Budgetary system: Accounting, Finance, Audit, Taxes”, Kroatian tilintarkastajien ja talousalan virkamiesten yhdistys, Zagreb, 2000
Kansainvälisesti arvioidut artikkelit tieteellisissä aikakauslehdissä, joissa on kansainvälinen toimitusneuvosto:
1) Maletić, I., Kandžija, V., ”The Accession Process and IPA Funds in Bosnia and Herzegovina – an Opportunity for Restructuring Public Spending and Convergence Towards the EU, Proceedings of the International Scientific Conference ’Economic system of European Union and accession of Bosnia and Herzegovina – Challenges and Policies Ahead’ ”, Mostarin yliopiston taloustieteellinen tiedekunta, ECSA – European Community Studies Association in BiH, s. 238–267, Mostar, 2017
2) Maletić, I., Petričko, I., Vašiček, D., ”Comparative Analysis of Croatia's Position in the Context of International Competitiveness”, kirjassa ”Competitiveness as a process”, ECSA – European Community Studies Association in BiH, s. 13–42, Mostar, 2017
3) Maletić, I, Redžepagić, S., ”Experience in management and absorption of the EU pre‑accession funds in Croatia – lessons learned”, kirjassa ”Absorption Capacity of EU pre-accession Programmes in the Western Balkan Countries”, s. 311–327, Nizza, 2014
4) Maletić, I., Vašiček, D., Kandžija, J., ”Croatian experiences in Management and Absorption of the EU Pre-Accession Funds, Proceedings of the 9th International Conference ’Economic Integration, Competition and Cooperation – Accesion of the Western Balkan Countries to the European Union’ ”, s. 737–755, Rijeka, 2013
5) Maletić, I., Vašiček, D., ”Current Trends and Requirements in Financial Management as Support for the Process of Europeanization of Public Administration, Proceedings of the 14th International Symposium ’Turning to an Innovative and Creative Bosnia and Herzegovina’ ”, s. 345–361, Sarajevo, 2013
6) Maletić, I., Vašiček, D., ”Europeanisation Reforms of the Financial Management System”, Institute of Public Administration, Novi Informator, s. 393–420, Zagreb, 2011
7) Maletić, I., et al., ”General framework of administrative convergence provided by Croatian public administrative reforms”, kirjassa ”Administrative Convergence and Reforms in South-Eastern European States - Analyses, Models and Comparative Studies”, numero 2, Editura Economică, s. 141–188, Bukarest, 2011
8) Maletić, I., Primorac, M., Sopek, P., ”The Net Fiscal Effect of Pre-Accession and Accession of Bosnia and Herzegovina to the European Union, Proceedings of the Symposium ’Challenges and perspectives of integration in countries of South-Eastern Europe’ ”, s. 269–285, Tuzla, 2011
9) Maletić, I., Marić, Z., Rukelj, D., ”Analysis of Aggregate Investments and their Outlook in Croatia with Special Emphasis on the Possibility of Using the European funds”, Ekonomski pregled, numero 1–2, s. 3–34, 2011
10) Maletić, I., Vašiček, D., ”Convergence of Croatian financial and budget regulations to the framework and practices of the European Union”, GAER – General Association of Economists from Romania, Theoretical and Applied Economics, XVII, s. 25–42, Bukarest, 2010
Julkaissut yli 250 artikkelia kotimaan aikakauslehdissä. Euroopan parlamentin jäsenenä ollessaan perusti ja on toimittanut lehteä ”I’M”, jossa on julkaissut yli 30 artikkelia ja laatinut yhteistyössä muiden kanssa erityispainoksia EU-rahoituksen käytöstä nuorten, yrittäjien, paikallistoimijoiden ja älykkäiden kylien tukemiseen sekä osallistunut Euroopan strategisten investointien rahastoa koskevan erityispainoksen laatimiseen. On osallistunut lisäksi Kroatian viisivuotisen EU-jäsenyyden kunniaksi ”Jutarnji List” -päivittäislehdessä ilmestyneen viiden julkaisun laatimiseen. Kaikki julkaisut ovat saatavilla osoitteessa www.ivana-maletic.com.
Konferenssit, vuoropuhelut, keskustelut, paneelit, työpajat, esitelmät ja luennot:
On osallistunut luennoitsijana lukuisiin konferensseihin, pyöreän pöydän keskusteluihin ja seminaareihin kotimaassaan ja ulkomailla. Euroopan parlamentin jäsenenä ollessaan on järjestänyt yli 100 konferenssia kaupungeissa ympäri Kroatiaa sekä Brysselissä. Kaikki tiedot toiminnasta saatavilla osoitteessa www.ivana-maletic.com.
Työskennellessäni 14 vuoden ajan Kroatian valtiovarainministeriössä vastasin talousarviomenettelyjen kehittämisestä ja uusista säännösaloitteista, joiden myötä otettiin käyttöön talousarviossa käytettävät luokittelut (tulojen ja menojen tyypin, ohjelman, kohdealan, sijainnin ja varojen lähteiden mukaan), perustettiin valtionkassajärjestelmä ja aloitettiin keskitetyn valtionkassan tilin toiminta, otettiin käyttöön varojen laillisen ja sääntöjenmukaisen käytön lisävalvonta ja -seuranta toteuttamisvaiheessa, muutettiin kirjanpitojärjestelmä ja otettiin käyttöön muokatun suoriteperusteisen kirjanpidon periaate sekä perustettiin täysin uusi raportointi- ja tilinpäätösjärjestelmä, joka tukee johtajia päätöksenteossa ja tulosten saavuttamisen seurannassa mutta toimii myös hyvänä pohjana Euroopan valvontaviranomaisen ja julkisyhteisöjen rahoitustilastojen menetelmien mukaiselle tilastoinnille.
Muokkasimme merkittävästi talousarvion suunnittelumenettelyä tulojen ja menojen tyypin mukaiseen luokitteluun ja panoksiin perustuvasta suunnittelusta ohjelmaperusteiseen budjetointiin (ohjelmiin, hankkeisiin ja toimiin perustuva suunnittelu) ja tulossuuntautuneisuuteen. Tavoitteenamme oli ottaa käyttöön tulosbudjetointi, mutta siirtymää ohjelmaperusteisesta suunnittelusta tulosbudjetointiin ei ole vielä toteutettu.
Johdin valtiovarainministeriön strategisesta ja monivuotisesta suunnittelusta vastaavaa työryhmää, ja vuonna 2008 laadimme uuden talousarviolain (Kroatian tasavallan virallinen lehti 87/2008), joka paransi merkittävästi suunnittelu-, toteutus-, kirjanpito-, raportointi- ja seurantaprosesseja.
EU-jäsenyyden valmistelun ja jäsenyysneuvottelujen aikana vastasin liittymistä valmistelevien tukiohjelmien hallintajärjestelmän perustamisesta, mikä piti sisällään kaikkia elimiä koskevien menettelyjen ja toimintasääntöjen sekä moitteettoman varainhoidon ja valvonnan järjestelmän laatimisen. IPAan suoraan ja epäsuorasti liittyvien asetusten lisäksi perehdyin samanaikaisesti talousalan asetuksiin, jotka olivat työmme perusta. Vuosina 2005–2009 Kroatian koko julkisella sektorilla tehtiin työtä varainhoito- ja valvontajärjestelmän käyttöön ottamiseksi, ja lisäksi julkisen sektorin varainhoidon sisäisen valvonnan malli on nimenomaan liittymistä valmistelevien tukiohjelmien hallintajärjestelmän perusta, ja näiden seikkojen ansiosta minulle kertyneestä kokemuksesta ja tiedosta oli hyötyä myös perustettaessa kansallista järjestelmää, jota käsittelevän ryhmän jäsenenä toimin.
Vastasin myös petostentorjunnan koordinointiviraston AFCOSin perustamisesta ja asianmukaisesta toiminnasta. Johdin työryhmää, jonka tehtävänä oli valmistella petostentorjunnan ja Euroopan unionin taloudellisten etujen suojaamisen kansallinen strategia kaudelle 2010–2012. Hallitus hyväksyi strategian 14. tammikuuta 2010. Kansallisena valtuuttavana viranomaisena otin käyttöön toimintatavan, johon kuuluu tarkastuslausumien antaminen osana EU-rahoituksen hallintajärjestelmää, ja koska on tärkeää lisätä tietoisuutta hallinnon vastuullisuudesta, laajensin valtiovarainministerin valtiosihteerin roolissa tämän toimintatavan koskemaan koko kansallista järjestelmää. Vuonna 2010 valvoin Kroatian virallisessa lehdessä 131/10 julkaistun, vastuullista finanssipolitiikkaa koskevan lain laatimista. Laki velvoittaa julkisen sektorin kaikilla tasoilla toimivia johtajia antamaan finanssipoliittista vastuuta koskevan lausuman, joka muistuttaa EU-rahoitusta koskevaa vakuuslausumaa. Käyttäen EU-rahoituksen hallintajärjestelmän mallia pohjana kehitin kysely- ja lomakemuotoisia testejä, jotka ovat edellytyksenä sille, että johtajat voivat antaa lausuman. Menetelmä on perustettu lailla, jossa säädetään vastuuta koskevan lausuman laatimisesta ja antamisesta ja finanssipoliittisten sääntöjen soveltamista koskevasta kertomuksesta. Laki vahvistettiin vuonna 2011 ja julkaistiin Kroatian virallisessa lehdessä 78/11.
Valtiovarainministerin avustajana tehtäviini kuului paitsi valtion talousarvion toteuttaminen myös talousarvion seurannan valvonta, mihin sisältyi raporttien yksityiskohtainen tarkastelu sekä lisäparannusta tai muokkausta vaativien ja epäselvien kohtien esille tuominen.
Talousarvion valvonnan ja valtion tilintarkastuksen tulokset olivat erittäin tärkeitä järjestelmän kehittämiseen tähtäävän työmme kannalta, sillä ne paljastivat heikkouksia ja yleisimmät epäsäännönmukaisuudet.
En osallistunut tilintarkastuksiin, mutta minulla on Iso-Britannian virallisten julkisen sektorin kirjanpitäjien ja tilintarkastajien laitoksen (The Chartered Institute of Public Finance and Accountancy, CIPFA) myöntämä todistus ja tutkinto, ja olen suorittanut kirjanpito-, tilintarkastus- ja rahoitusalan maisterin tutkinnon taloustieteellisessä tiedekunnassa Zagrebissa.
Työskennellessäni liittymistä valmistelevien tukiohjelmien hallintajärjestelmän parissa käsittelin useita eri hyväksyntöjä ja tilintarkastuksia, laadin vastauksia lukuisiin kertomuksiin ja kehitin koko järjestelmää tilintarkastuksen tulosten perusteella. Tuolloin EU-rahoituksen hallinnasta ja EU:n tilintarkastajien kanssa tehdystä yhteistyöstä saatu kokemus lisäsi huomattavasti tietämystä ja ymmärrystä sisäisen valvonnan sekä sisäisten ja ulkoisten tarkastusten merkityksestä koko kansalliselle järjestelmälle. Sisäisillä tarkastajilla sekä varainhoidon valvontajärjestelmästä vastaavalla yksiköllä oli keskeinen avustava rooli hoitaessani tehtäviäni.
Olen kirjoittanut useita asiantuntija- ja tieteellisiä julkaisuja talousarvioprosesseista, julkisen talouden hallintajärjestelmän muutoksista, liittymistä valmistelevien tukiohjelmien hallinnasta, taloudellisesta raportoinnista, talousarvion avoimuudesta, vastuullisen finanssipolitiikan järjestelmästä sekä muista alaan liittyvistä aiheista. Lisäksi olen osallistunut useiden tätä alaa käsittelevien kirjojen kirjoittamiseen. Olen myös käsitellyt näitä aiheita luennoitsijana lukuisissa seminaareissa ja konferensseissa.
 Keskitetyn valtionkassan tilin perustaminen ja talousarvioprosessien nykyaikaistaminen vuonna 2008 hyväksytyn uuden talousarviolain mukaisesti.
 Olen ylpeä vastuullani olleen liittymistä valmistelevien tukiohjelmien hallintajärjestelmän piiriin kuuluvista menestyksekkäistä hyväksynnöistä ja järjestelmän laadukkaasta toiminnasta.
 22 luku, joka kattoi aluepolitiikan ja rakennepoliittisten välineiden yhteensovittamisen ja josta minä vastasin neuvottelijan asemassa, saatettiin onnistuneesti päätökseen, minkä johdosta olin erityisen tyytyväinen ja ylpeä koko hallintomme puolesta.
 Finanssipoliittisen vastuun käsitteen tuominen julkisen sektorin johtajatasolle edusti merkittävää haastetta, joka ratkaistiin onnistuneesti. Tämän käsitteen myötä julkisella sektorilla otettiin käyttöön aivan uusi työskentely- ja ajattelutapa.
Kaikkien näiden onnistuneesti loppuun saatettujen ohjelmien myötä kehityin ammatillisesti ja olen iloinen, että sain työskennellä valtiovarainministeriössä, missä työ, tietämys ja huippuosaaminen ovat etusijalla. Edistyessäni urallani ministeriössä en ollut minkään poliittisen puolueen jäsen, ja jokainen askel urallani eteenpäin oli aina omistautuneesti ja laadukkaasti tehdyn työn ansiota. Juuri tästä syystä jokainen yksittäinen askel eteenpäin – neuvonantajasta ja vanhemmasta neuvonantajasta osastonpäälliköksi, apulaisministeriksi ja valtiosihteeriksi ja edelleen 22 luvusta vastaavaksi neuvottelijaksi ja apulaispääneuvottelijaksi – edusti merkittävää menestystä urallani.
Työskennellessäni valtiovarainministeriössä osallistuin useisiin Kansainvälisen valuuttarahaston järjestämiin koulutuksiin Washingtonissa ja Wienissä sekä useisiin talousalan huippuosaamista edistävän CEF-järjestön koulutuksiin Ljubljanassa. Vuosina 2002–2004 toimin CEF-järjestön julkistaloutta käsittelevän kesäkurssin luennoitsijana. Lokakuun 2004 ja lokakuun 2005 välisenä aikana osallistuin Unkarin Open Society Institute -säätiön järjestämään hankkeeseen ”Supervision system in the units of local and regional self-government” (paikallisten ja alueellisten itsehallintojen valvontajärjestelmät), jossa oli osallistujia viidestä muusta maasta.
Merkittävin ja tärkein kokemukseni on peräisin työstäni Euroopan parlamentin jäsenenä. Olen toiminut tässä tehtävässä 1. heinäkuuta 2013 lähtien, ja toimikausi päättyy 2. heinäkuuta 2019.
Tähän mennessä harjoittamissani tehtävissä ei ole sovellettu vastuuvapautusmenettelyä.
Valtiosihteerin virkaan nimittäminen tapahtuu poliittisin perustein. Kroatian tasavallan hallitus nimitti minut tähän virkaan helmikuussa 2008, vaikka en ollut sillä hetkellä minkään poliittisen puolueen jäsen.
Liityin Kroatian demokraattisen liiton jäseneksi vuonna 2012, toimin puolueen aluekehityksestä ja EU-rahoituksesta vastaavan komitean puheenjohtajana, ja minut valittiin Euroopan parlamentin jäseneksi toukokuussa 2013 ja uudelleen toukokuussa 2014.
1. Vastuullisen finanssipolitiikan järjestelmän käyttöönotto Kroatian julkisella sektorilla.
2. Kroatian tasavallan EU-jäsenyysneuvotteluihin osallistuminen ja 22 luvun käsittelyn menestyksellinen loppuun saattaminen.
3. Julkisen ja voittoa tavoittelemattoman sektorin kehityskeskuksen ”Center for Public and Non-profit Sector Development” (TIM4PIN) perustaminen ja TIM4PIN-lehden julkaiseminen. Kyseessä on erikoisalan lehti, joka käsittelee tilintarkastus-, finanssi-, talous- ja oikeusalan aiheita julkisen ja voittoa tavoittelemattoman sektorin toiminnassa.
Hoitaessani tehtäviäni tilintarkastustuomioistuimen jäsenenä nojaisin omaan ammatilliseen osaamiseeni ja kokemukseeni, en pyrkisi enkä suostuisi toimimaan minkään hallituksen, ministeriön tai muun tahon vaikuttamana enkä pyytäisi tai ottaisi vastaan ohjeita niiltä ja toimisin aina EU:n edun mukaisesti. En harjoittaisi toimintaa, joka on ristiriidassa tilintarkastustuomioistuimen jäsenen tehtäviin nähden.
Euroopan parlamentin jäsenenä olen velvoitettu ilmoittamaan taloudellisista eduistani, ja olen valmis ilmoittamaan kaikista taloudellisista eduistani ja muista sitoumuksistani tilintarkastustuomioistuimen presidentille ja julkaisemaan ne.
Yritys, joka teki rakennustöitä aviomieheni isän omistaman sukutalon ulkoalueilla, käynnisti menettelyn minua vastaan tarkoituksenaan veloittaa minulta töistä, joista oli sovittu, mutta joita ei ole hoidettu. Tarkastavan tahon tulosten perusteella alle puolet sovituista töistä on hoidettu, mutta yrityksen veloittama summa ylittää 2,5-kertaisesti summan, joka oli sovittu kaikkien hoitamattomien töiden hinnaksi. Siitä huolimatta, että menettelyn vastapuolena on aviomieheni isä (aviomieheni on valtuutettu hallinnoimaan sijoitettua rahamäärää), yritys nosti kanteen minua vastaan. Asiasta ei ole toistaiseksi järjestetty kuulemista, ja vastasin kanteeseen valituksella, joka koskee kanteen nostamista väärää tahoa vastaan.
Olen toiminut Kroatian demokraattisen liiton aktiivisena jäsenenä vuodesta 2012 lähtien, ja minut nimitettiin puolueen aluekehityksestä ja EU-rahoituksesta vastaavan komitean puheenjohtajaksi. Vuonna 2016 minut valittiin yhdeksi puolueen kuudesta vaaleilla valitusta varapuheenjohtajasta, ja hoidan edelleen tätä toimea.
Kyllä. Jos minut nimitetään tilintarkastustuomioistuimen jäseneksi, eroan puolueen varapuheenjohtajan tehtävästä, johon minut on valittu vaaleilla, ja luovun kaikista poliittisen puolueen vastuutehtävistä.
Täsmälleen samalla tavalla kuin muissa jäsenvaltioissa havaittavat väärinkäytös‑/petos‑/lahjontatapaukset. Noudatan nollatoleranssia petoksen ja lahjonnan suhteen, sillä näillä ilmiöillä on tuhoisa vaikutus yhteiskuntiin ja ne haittaavat kilpailukykyä ja kasvu- ja kehitysmahdollisuuksia. Tuemme omaa valtiotamme ja muita valtioita parhaiten yksilöimällä ja poistamalla tällaiset tapaukset tehokkaasti. Sääntöjä on noudatettava, ja julkisten varojen käytön perustana on oltava laillisuus ja sääntöjenmukaisuus, joiden suhteen ei ole olemassa poikkeuksia.
Moitteeton varainhoito tarkoittaa vastuullista ja avointa tapaa käyttää julkisia varoja, niin että pyrkimyksenä on saavuttaa mahdollisimman suuri hyöty yhteiskunnalle toteuttamalla asetetut tavoitteet mahdollisimman alhaisin kustannuksin.
Asianmukaisen, tehokkaan ja vaikuttavan varainhoitojärjestelmän tärkeimmät osatekijät ovat
– toiminnan suunnitelmallisuus: mission, vision ja tavoitteiden asettaminen
– hyvin järjestetty organisaatiorakenne: määritellyt valtuudet, vastuut ja raportointisuhteet
– selkeät työskentelymenettelyt luetteloineen ja kuvauksineen sekä kullekin työntekijälle asetettavat mitattavat tavoitteet ja häneltä odotettavien tulosten määrittäminen
– asianmukaisten valvontamekanismien perustaminen ja kehittäminen
– tiedonkulku- ja viestintäjärjestelmän perustaminen ja kehittäminen
– varainhoitojärjestelmän jatkuva valvonta ja arviointi.
Tilintarkastustuomioistuin kiinnittää yhä enemmän huomiota kaikkien näiden varainhoidon osatekijöiden toiminnan arviointiin erityisesti noudattamisen ja tuloksellisuuden tarkastusten myötä. Tilintarkastustuomioistuimen suosituksissa viitataan moitteettoman varainhoidon järjestelmän puutteiden poistamisen merkitykseen, mikä edistää merkittävästi tällaisen kulttuurin vakiintumista julkisella sektorilla. Tilintarkastustuomioistuin mainitsee usein tiettyjen prosessien täytäntöönpanotapaa koskevien tietojen puutteellisuuden, minkä seurauksena se ei voi muodostaa johtopäätöksiä toteutettujen ohjelmien tehokkuudesta ja vaikuttavuudesta tai laatia niitä koskevia suosituksia. On tärkeää, että instituutiot, joissa on havaittu tämänkaltaisia puutteita, tekevät muutoksia ja järjestävät toimintansa niin, että se on avoimempaa. Euroopan parlamentin jäsenillä on merkittävä rooli keskusteluissa, joissa tilintarkastustuomioistuin esittelee kertomuksiaan, sillä parlamentin jäsenet auttavat sellaisia instituutioita, joissa puutteita ja/tai sääntöjenvastaisuuksia on havaittu, ymmärtämään kuinka tärkeää niiden on reagoida nopeasti ja muuttaa työskentelytapojaan. Parlamentin jäsenet myös pyytävät usein täydentäviä tietoja, raportteja ja selityksiä.
Euroopan parlamentin jäsenet käsittelevät kaikkia Euroopan politiikan aloja sekä EU:n talousarvioon kuuluvia ohjelmia ja välineitä. He huomauttavat usein järjestelmän puutteista ja antavat omia ehdotuksiaan laatimalla valiokunta-aloitteisia mietintöjä (INI‑mietintöjä) ja päätöslauselmia, joilla he haluavat kannustaa tehostamaan ja nopeuttamaan tietyn ohjelman täytäntöönpanoa ja parantamaan täytäntöönpanon laatua.
Tilintarkastustuomioistuimen edustajien on tärkeää osallistua parlamentissa käytäviin EU-ohjelmia ja -politiikkaa koskeviin keskusteluihin sekä parlamentin jäsenten ja Euroopan parlamentin tutkimuspalvelun (EPRS) aihekohtaisiin kertomuksiin, jotta he voivat reagoida parlamentin jäsenten esille tuomiin ongelmiin ja heikkouksiin ja laatia tilintarkastustuomioistuimen aihekohtaisia kertomuksia, joissa esitetään järjestelmän parantamiseen tähtääviä suosituksia.
Tilintarkastustuomioistuimen kertomusten avulla parlamentin jäsenet saavat paremman käsityksen järjestelmän toiminnasta ja voivat auttaa nopeuttamaan suositusten ja järjestelmää koskevien parannustarpeiden toteuttamisessa laatimalla asetusehdotuksia koskevia mietintöjä ja tarkistuksia.
On erinomaista, että talousarvion valvontavaliokunta järjestää keskusteluja, joiden puitteissa tilintarkastustuomioistuimen edustajat esittelevät kertomuksiaan ja laitokset, joita kertomukset koskevat, voivat vastata kysymyksiin ja selittää parlamentin jäsenille suunnittelemansa parannukset. Talousarvion valvontavaliokunta voisi useammin käynnistää yhteiskeskusteluja sellaisten valiokuntien kanssa, jotka vastaavat tietystä ohjelmasta tai EU:n talousarviovälineestä, jota koskevan kertomuksen tilintarkastustuomioistuin on laatinut. Näin talousarvion valvontavaliokunta edistäisi samaa aihetta koskevien parlamentin tarkistusten ja mietintöjen parissa työskentelevien edustajien aktiivista osallistumista.
Euroopan tilintarkastustuomioistuimen helmikuussa 2019 julkaisemat huomautukset komission ehdotuksista vuosien 2021–2027 monivuotista rahoituskehystä varten sekä lausunnot ja katsaukset, jotka koskevat uusia ohjelmaehdotuksia, kuten Horisontti Eurooppa -puiteohjelmaa, koheesio- ja maatalouspolitiikkaa tai oikeusvaltioperiaatteeseen liittyviä asetuksia, sekä muu tämänkaltainen materiaali on erittäin hyödyllistä. Tällaisen materiaalin myötä tilintarkastustuomioistuin auttaa parlamenttia käymään korkealaatuisia keskusteluja uusista ehdotuksista ja muodostamaan perusteltuja kannanottoja.
Jos minut valitaan tilintarkastustuomioistuimen jäseneksi, esittelen tilintarkastustuomioistuimen kertomuksia parlamentin jäsenille aktiivisesti ja ennakoivasti. Olen valmis edistämään tilintarkastustuomioistuimen ja Euroopan parlamentin välistä yhteistyötä pitämällä esityksiä valtiokunnissa, järjestämällä kahdenvälisiä tapaamisia parlamentin jäsenten kanssa sekä osallistumalla Euroopan parlamentin ja parlamentin jäsenten järjestämiin erityiskeskusteluihin, konferensseihin ja pyöreän pöydän keskusteluihin.
Tuloksellisuuden tarkastuksilla on keskeinen merkitys hallinnon prosessien parantamisen kannalta, koska niiden kautta arvioidaan toimien tehokkuutta, vaikuttavuutta ja taloudellisuutta. Tuloksellisuuden tarkastuksissa havaitaan varainhoitojärjestelmän puutteita, joita ovat organisatoriset puutteet, puutteet säädetyissä menettelyissä ja täytäntöönpanon puutteet tiettyjen prosessien, kuten suunnittelun (esimerkiksi tiettyjen ohjelmien tavoitteita, odotettuja tuloksia ja tulosindikaattoreja ei ole vahvistettu tai ohjelmien strategiset suunnitelmat eivät ole yhteydessä taloussuunnitelman ohjelmiin, toimiin ja hankkeisiin) ja toteutuksen (esimerkiksi suunniteltuja tavoitteita ei ole saavutettu optimaalisella resurssien yhdistelmällä) osalta, valvontaympäristön ja -toimien puutteet (esimerkiksi työsuunnitelmat ja niissä esitetyt tavoitteet eivät ole yhteydessä taloussuunnitelman ohjelmiin, hankkeisiin ja toimiin, yksilöiden ja organisaatioyksiköiden vastuuta tiettyjen tavoitteiden saavuttamisesta ja tulosten aikaansaamisesta ei ole määritetty, tietyt työskentelymenettelyt puuttuvat, työntekijöillä on puutteelliset tiedot menettelyistä ja he soveltavat menettelyjä eriävästi, mikä saattaa lopulliset tuensaajat epätasa-arvoiseen asemaan), riskienhallinnan puutteet (esimerkiksi silloin, kun jokapäiväisen toiminnan ja koko vuodeksi suunniteltujen tehtävien riskejä ei tunnisteta tai yksilöidään vain vuosittain toistuvat yleiset riskit: liian vähäinen henkilöstön määrä, puutteelliset työtilat, kehno atk-varustus), tiedonjaon ja viestinnän puutteet sekä järjestelmän arvioinnin ja seurannan puutteet.
Tilintarkastustuomioistuimen tarkastajat laativat havaittujen puutteiden perusteella suosituksia, jotka koskevat taloudellisia säästöjä, organisaation ja työmenetelmien parantamista, varojen menettämisen ehkäisyä sekä tehokkaampaa tapaa saavuttaa asetettuja tavoitteita.
Juuri tästä syystä tuloksellisuuden tarkastuksiin perustuvien suositusten täytäntöönpano parantaa koko toimintaa, päätöksentekoprosesseja ja johtajien toimintaa.
Kansalliset tilintarkastuselimet ovat Euroopan unionin tilintarkastustuomioistuimen kumppaneita, ja on tärkeää lujittaa yhteistyötä yhteisvaikutusten saavuttamiseksi mutta myös tarkastusmenettelyjen yksinkertaistamiseksi. Tämä on erityisen tärkeä seikka lopullisten tuensaajien kannalta, ja siitä aiheutuu useita valituksia: esimerkiksi ERI‑rahastoista rahoitettaviin hankkeisiin on sisältynyt viidestä kymmeneen erilaista tarkastusta ja valvontamenettelyä.
Yhteisten tarkastusten suunnittelu ja toteuttaminen, tietojen ja kokemusten vaihto, tarkastusten tulosten vastavuoroinen esittely sekä puutteiden ja suositusten yksilöinti ovat yhteistyön perusmenetelmiä, ja on tärkeää parantaa niitä. Tietojen yhdistäminen ja vaihto keskitetyn tietojärjestelmän kautta ja joidenkin prosessien automatisointi yhdistäisi tarkastuslaitoksia ja nopeuttaisi työtä entisestään.
Euroopan parlamentissa järjestetään jo keskusteluja ja mielipiteiden vaihtoa kansallisten parlamenttien kanssa, ja tätä mallia voitaisiin laajentaa koskemaan aihekohtaisia ja vuotuisia tilintarkastuskertomuksia siten, että osallistujina olisi tarkastuslaitosten ja tilintarkastustuomioistuimen edustajia. Parlamentin jäsenet voisivat merkittävästi edistää tarkastuslaitosten ja tilintarkastustuomioistuimen suositusten täytäntöönpanoa ja sitä kautta myös julkisen varainhoidon järjestelmän nopeampaa kehittämistä.
Euroopan parlamentin 1. tammikuuta 2017 voimaan tullut menettely, jonka mukaan parlamentti laatii kertomuksia tilintarkastustuomioistuimen erityiskertomusten pohjalta, on erittäin myönteinen muutos siksi, että se parantaa parlamentin ja tilintarkastustuomioistuimen yhteistyötä ja yhteyttä mutta myös siksi, että Euroopan parlamentti voi vaikuttaa tarkastettuihin tahoihin, jotta nämä soveltaisivat tilintarkastustuomioistuimen suosituksia.
Tilintarkastustuomioistuimen suosituksia ja tuloksia olisi hyödynnettävä enemmän keskusteluissa sekä laadittaessa mietintöjä ja tarkistuksia. On tärkeää, että talousarvion valvontavaliokunta varmistaa mahdollisimman laajalti muiden valiokuntien edustajien osallistumisen keskusteluihin, joissa käsitellään kyseisen valiokunnan toiminta-alueeseen liittyviä tilintarkastustuomioistuimen aihekohtaisia erityiskertomuksia.
Tietojen paikkansapitävyys on keskeistä EU:n koko varainhoitojärjestelmän toiminnan arvioimiseksi täsmällisesti ja laadukkaasti sekä EU:n politiikkojen toteuttamiseksi jäsenvaltioissa. Jos esimerkiksi makrotaloudellisia indikaattoreita koskevien tilastotietojen paikkansapitävyyttä ei voida varmistaa, on mahdotonta tehdä luotettavia päätöksiä, jotka liittyvät makrotalouden epätasapainoa koskeviin menettelyihin, velkaan ja alijäämään, tai jos uudistusten täytäntöönpanosta ei ole saatavilla laadukasta tietoa, eurooppalaisen ohjausjakson asianmukainen täytäntöönpano on mahdotonta. Jos sovittuja hankkeita ja niiden toteutusaikataulua, laskutettuja summia ja maksupäivämääriä koskevat tiedot eivät ole paikkansapitäviä, ERI-rahastoista maksettavien maksujen huolellinen suunnittelu on vaikeaa, ja kohtaammekin jatkuvasti ongelmia, jotka liittyvät siihen, että EU:n talousarviosta maksettavaksi suunnitellut jäsenvaltiokohtaiset määrät eivät aina toteudu.
Euroopan komissio on vastuussa asetusten ja EU:n politiikkojen toimeenpanon seurannasta jäsenvaltioissa sekä paikkansapitävän, laadukkaan ja kattavan tiedon keräämisestä, ja tilintarkastustuomioistuin voi vahvistaa komission työn valvontaa sekä laatia kertomuksia komission tiedonkeruuseen ja kerätyn tiedon paikkansapitävyyteen liittyvästä työstä sekä jäsenvaltiokohtaisten johtopäätelmien laadusta ja tehokkuudesta.
Mielestäni Euroopan parlamentin toimivaltaa, joka muodostuu vaaleilla valittujen parlamentin jäsenten demokraattisesta legitimiteetistä, on kunnioitettava täysimääräisesti, ja parlamentin jäsenten päätöksiä on noudatettava. Näin ollen vetäydyn ehdokkuudesta siinä tapauksessa, että Euroopan parlamentin kanta nimittämiseeni on kielteinen.
Tilintarkastustuomioistuimen jäsenten osittainen vaihtuminen – Kroatian ehdokas
Päivitetty viimeksi: 11. huhtikuuta 2019 Oikeudellinen huomautus